रत्नागिरी हापूस स्टोअर, थेट ग्राहकांच्या दारापर्यंत

पुणे : १ मार्च २०२२ रोजी पुण्यात सुरू झालेल्या रत्नागिरी हापूस स्टोअर चा उद्देश खूप सोपा आणि स्पष्ट होता – रत्नागिरी आणि देवगडमधील ताज्या, नैसर्गिक पद्धतीने पिकवलेल्या हापूस आंब्यांना थेट ग्राहकांच्या दारापर्यंत पोहोचवणे. आज, हा उद्देश एका यशस्वी व्यवसायात बदलला आहे, जो दरवर्षी हजारो ग्राहकांना दर्जेदार हापूस आंबे पोहोचवतो.

प्रवासाची सुरुवात
हा प्रवास मी, भरत लोहार, आणि माझा मित्र दिव्येश वाजे यांनी एकत्र सुरू केला. आम्ही २०१२ मध्ये मेकॅनिकल इंजिनिअरिंग डिप्लोमा करताना कॉलेजमध्ये एकमेकांना भेटलो. माझं इंजिनिअरिंग पूर्ण झाल्यावर चार वर्षं मी मल्टिनॅशनल कंपन्यांमध्ये काम केलं. दुसरीकडे, दिव्येशने बीएमएस पूर्ण करून चार वर्षं डिजिटल मार्केटिंग एजन्सीजमध्ये काम केलं. आमच्या या अनुभवांच्या जोरावर, आम्ही रत्नागिरी आणि देवगडमधील ताज्या हापूस आंब्यांना देशभर पोहोचवण्याचा संकल्प केला आणि अशा प्रकारे रत्नागिरी हापूस स्टोअर ची स्थापना केली.

यशस्वी प्रवास
आमच्या व्यवसायाने पहिल्या वर्षापासूनच नफा मिळवायला सुरुवात केली, ज्यामुळे आम्हाला पुढे जाण्यासाठी प्रेरणा मिळाली. मागील तीन वर्षांत आमच्या व्यवसायाने चारपट वाढ अनुभवली आहे. आजपर्यंत आम्ही २०,००० हून अधिक ग्राहकांपर्यंत पोहोचलो आहोत आणि दरवर्षी सरासरी ८,००० ग्राहकांना सेवा देतो. आमची वितरण प्रणाली संपूर्ण भारतभर पसरली असून, ८,००० पेक्षा जास्त पिनकोड्स पर्यंत पोहोचते. हापूस खरेदी करणे सोपे कसे केले?

आजच्या डिजिटल युगात, आम्ही ग्राहकांसाठी खरेदी प्रक्रिया अगदी सोपी केली आहे. आमच्या अधिकृत वेबसाइट www.ratnagirihapus.store वर फक्त काही क्लिक्समध्ये हापूस आंबे ऑर्डर करता येतात. त्यामुळे ग्राहकांना घरबसल्या ताज्या आणि दर्जेदार आंब्यांचा आस्वाद घेता येतो.

हेही वाचा : ‘आयआयबी’ मध्ये विद्यार्थ्यांचे सलग १५ तास अभ्यास करत ‘‘रेकॉर्ड’’

शेतकऱ्यांसोबतचा विश्वास
शेतकऱ्यांसोबत आमचं एक अतूट नातं आहे. आम्ही आंबे थेट स्थानिक शेतकऱ्यांकडून खरेदी करतो आणि त्यांना त्यांच्या मेहनतीचा योग्य मोबदला देतो. नैसर्गिक पद्धतीने पिकवलेले हे आंबे आमच्या रसायनमुक्त पद्धतीने पिकवून आणि प्रक्रिया करून ग्राहकांपर्यंत पोहोचवले जातात.

व्यवसायाचा विस्तार
आमचं काम फक्त हापूस आंब्यांपर्यंत मर्यादित न ठेवता, आम्ही २०२४ मध्ये आमच्या व्यवसायाचं नाव बदलून DWBL Consumer Product Private Limited ठेवलं. याचबरोबर आम्ही काही नवीन उत्पादनं बाजारात आणली, जसं की रत्नागिरी हापूस पल्प आणि फ्लेवर्ड काजू. या विस्तारामुळे आम्हाला हापूस हंगामानंतरही व्यवसाय टिकवून ठेवता आला.

आव्हानं आणि उपाय
हापूस हा एक हंगामी व्यवसाय असल्यामुळे आम्हाला हवामान बदलांमुळे वेळापत्रकांमध्ये येणाऱ्या बदलांचा सामना करावा लागतो. योग्य नियोजन, शेतमालाची हाताळणी, आणि वेळेत वितरण यासाठी आम्ही सतत सुधारणा करत आहोत. याशिवाय, वर्षभर व्यवसाय सुरू ठेवण्यासाठी आम्ही हापूसशिवाय इतर उत्पादनांवर भर देत आहोत. ग्राहकांपर्यंत ताजेपणा

आमचं ध्येय नेहमीच ताज्या, दर्जेदार आणि स्वादिष्ट आंब्यांचं वितरण करण्यावर असतं. आम्ही आमच्या नामांकित वितरण भागीदारांच्या मदतीने कोणत्याही भारतीय शहरात हापूस वेळेत पोहोचवतो.

पुढे काय?
रत्नागिरी हापूस स्टोअर ही केवळ व्यवसायाची संकल्पना नाही, तर शेतकऱ्यांचा गोडवा आणि मेहनत थेट ग्राहकांपर्यंत पोहोचवण्याचा एक प्रयत्न आहे. आमची बांधिलकी नेहमीच दर्जेदार उत्पादनं देण्याच्या दिशेने राहील. जर तुम्हाला ताज्या, नैसर्गिक, आणि खऱ्या रत्नागिरी हापूसचा अनुभव घ्यायचा असेल, तर रत्नागिरी हापूस स्टोअर तुमच्यासाठी सदैव तयार आहे. तुमचं स्वागत आहे!